Emilio Castro
Store norske leksikon,Religion og filosofi,Religioner og livssyn,Kristendom,Kristendommens historie
Emilio Castro var en uruguayansk metodistprest. Han var generalsekretær for Kirkenes Verdensråd fra 1985 til 1993.
Castro øvde dominerende innflytelse på misjonstenkningen innen Kirkenes Verdensråd i 1980-årene, blant annet på det viktige misjonsdokumentet En økumenisk bekreftelse: Misjon og evangelisering fra 1982. Castro var påvirket av latinamerikansk frigjøringsteologi, men påvirket samtidig den økumeniske misjonsbevegelsen til å nærme seg den evangelikale i flere spørsmål. Han representerte en omfattende misjonsforståelse med plass for både tradisjonell forkynnelse og radikal sosial-etisk handling, avhengig av den sammenheng misjonen skjer i.Castro skrev blant annet Amidst Revolution (1975), Freedom in Mission (1985) og When We Pray Together (1989). Les mer i Store norske leksikon Kirkenes Verdensråd økumenikk kristen misjonsvirksomhet misjon kristendom